Næstkomandi mánudag , 30. september , halda nemendur Hvanneyrardeildar Grunnskóla Borgarfjarðar flóamarkað í húsnæði skólans að Túngötu kl. 15 - 17. „ Að standa fyrir markaði sem þessum er í anda þeirrar stefnu sem skólinn hefur sett sér með Grænfánaviðurkenningunni um sjálfsbærni , þar sem nýtni og virðing fyrir verðmætum eru í hávegum höfð . Markmið með þessu framtaki er einnig að tengja skólann við nærsamfélag sitt og fjölskyldur nemenda . Við þetta tilefni munu einnig nemendur stíga á stokk og lesa frumsamdar sögur og ljóð og spila á hljóðfæri . Á markaðinum verður ýmislegt til sölu ; föt , skór , bækur og leikföng svo eitthvað sé nefnt . Gestum gefst gullið tækifæri að gera góð kaup og styðja gott málefni því ágóðinn sem af markaðinum hlýst rennur í sjóð til nemenda og til góðgerðamála , “ segir í tilkynningu .